****

ИЗДАТЕЛСКИ КОМПЛЕКС

„НЕОФИТ РИЛСКИ“

БЛАГОЕВГРАД

**-----------------------------------------------------------------------------------------------**

***Благоевград 2700, ул. “Иван Михайлов” № 66***

***Tel. + 359 /73/ 588 544, Fax: + 359 /73/ 88 55 16 E-mail:*** [***press@swu.bg***](mailto:press@swu.bg)***, http://press.swu.bg/***

**ПРАВИЛА ЗА ИЗБОР НА ИЗДАНИЯ ЗА ВКЛЮЧВАНЕ**

**В ИЗДАТЕЛСКИЯ ПЛАН НА   
ИЗДАТЕЛСКИЯ КОМПЛЕКС „НЕОФИТ РИЛСКИ“**

1. **Общи положения**
2. Настоящите правила уреждат реда и начина за избор на издания за включване в издателския план на Издателския комплекс „Неофит Рилски“.
3. Всяка година, в срок до 30 ноември, основните звена предлагат издания, които да бъдат включени в издателския план за следващата календарна година.
4. Факултетните съвети разглеждат и приемат внесените от катедрите заглавия, предвидени за публикуване, след което ги представят на Издателския съвет в срок до 23 декември на текущата календарна година. В предложението се посочват титулярните и резервните заглавия.
5. Председателят на Издателския съвет обобщава материалите по предходната точка, изготвя проект за годишен издателски план и го предлага на Академичния съвет за утвърждаване.
6. **Изисквания при планиране на изданията**
7. Основните звена представят предложения, които:

* са съобразени с дисциплините, включени в действащите учебни планове и съответстващи по съдържание на учебните програми.
* са в обем от 50-80 печатни коли.

1. В случай че изданията са в обем по-голям от 50-80 печатни коли, предложенията се разделят на титулярни и резервни заглавия.
2. Предложенията на основните звена съдържат информация за:

* автора, заглавието, тиража, колите, специалностите и броя на студентите, които ще ползват учебната литература;
* вида на книгата – учебник, учебно пособие, монография или периодично издание.

1. Авторите са хабилитирани лица или лица, притежаващи образователната и научна степен „Доктор” на основен трудов договор в ЮЗУ „Неофит Рилски“, по изключение може да са преподаватели и в други университети.
2. В състава на авторските колективи задължително се включват хабилитирани лица или лица, притежаващи образователната и научна степен „Доктор” на основен трудов договор в ЮЗУ „Неофит Рилски“, по изключение може да са преподаватели и в други университети.
3. Да се предложат заглавия, които ще могат да се реализират на пазара в разумно кратки срокове.
4. Предложенията се представят с доклад на ръководителя на основното звено и препис-извлечение от съвета на основното звено, в низходящ ред, в зависимост от приоритетите за издаване.
5. **Предаване на ръкописите, срок на валидност на изданията и допълване на издателския план**
6. В срок до 30 септември на текущата календарна година ръкописите на одобрените титулярни заглавия трябва да бъдат предадени в Издателския комплекс.
7. Монографиите и учебниците задължително се придружават от протокол за авторство след проверка от Аuthenticate /система за антиплагиатство на Турнетин/
8. Монографиите и учебниците трябва да имат две рецензии – от един вътрешен и един външен рецензент в съответното научно направление. Рецензентите трябва да бъде верифицирани в НАЦИД и да покриват наукометричните показатели.
9. Непредадените в срока по предходната точка авторски ръкописи се заменят с резервни заглавия, които се предават в Издателския комплекс в срок до 15 декември на текущата календарна година.
10. Изданията се подготвят за печат като задължително на корицата и титулната страница се изписват само имената на автора/ите, без съответните научни степени и/или академични длъжности.
11. Заглавие, включено в издателския план за определена година, е валидно за издаване само в определената календарна година.
12. Допълване на вече утвърдения издателски план се прави по изключение, по предложение от съвета на основното звено и решение на АС за допълване на издателския план.